लघु कथा- छुवा -छूत
जेठ के महीना चल रहल बा बहुत गर्मी बा सब लोग बिना कामे कइले पसीना से भिज गइल बा ।
पता ना काहे अभी तक पानी वाला पानी ले के ना आइल काम (प्लांट के साइड) पर .... पानी बिना कुछ लो बेचैन बा आ कुछ लो रूम से लेके आइल बा उ हलका हलका घुट पि रहल बा ।
हमू एक बोतल पानी लेके आइल बानी आधा अभी बचल बा ...।
एगो दोसर कंपनी के भाई लगे आ के बैठत बारन देखे में पूरा पियासल लागत बारन ...
भाई .... का हाल बा
ठीक बा आपन सुनाई
भाई ... ठीक बा हो ,कहा घर ह
हम - सारण जिला । आपन कहा पारी
भाई - बस तोहरा बगले में , तोहर नाम का ह ?
हम - जीतेन्द्र
भाई - मने पूरा नाम
हम - जीतेन्द्र कुमार
भाई - जीतेन्द्र कुमार के बाद त कुछ होइ
हम - ना इहे सब जगे बा सुरुवे से इहे लिखत चल अइनी ... एतना पुछला के बाद हम बुझ गइल बानी की भाई के जात के लेके असमंजस बा ना त हमार बोतल के पानी ले पी लेले रहते ......
भाई बात के फेरत बदलत पूछत बारन ........
कवन बेरादर हउव
हम थोड़ा देर सोचला के बाद ....जाती के नाम बता देत बानी
अउर उनकरो पूछ लेत बानी
थोड़ा देर बात कइला के बाद उ अब जाये वाला बारन
हम... कहत बानी पियास लागल होखे त पानी पी ल मर्दे
भाई .... ना ना पियास नइखे लागल कह के जाए लागत बारन
हम - खड़ा हो के कहत बानी रुकी महाराज पियासल बानी जात के नाम गलत बतैनि ह बराबरे के भाई बानी ली पानी पिहि आ बोतल हाथ में पकड़ा देत बानी ...............
अउर सोचे लागत बानी हमनी के जात -जात के छुवा छूत पता ना कहिया खतम होइ .....
....
hin_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva mai_Deva bho_Deva mai_Deva bho_Deva bho_Deva hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva unk